КОМИ РЕСПУБЛИКАЛӦН ОЛАНПАС

**“Коми Республика мутасын этилӧвӧй спирт, алкоголя да спирта прӧдукция лэдзӧмӧн да вузалӧмӧн канмусянь веськӧдлӧм йылысь”**

**Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2017 вося урасьӧм тӧлысь 16 лунӧ

 **1 статья.** Пыртны “Коми Республика мутасын этилӧвӧй спирт, алкоголя да спирта прӧдукция лэдзӧмӧн да вузалӧмӧн канмусянь веськӧдлӧм йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2006, 7 №, 4508 ст.; 2007, 3 №, 4741 ст.; 2010, 5 №, 65 ст.; 10 №, 196 ст.; 24 №, 578 ст.; 2011, 54 №, 1633 ст.; 2012, 34 №, 793 ст.; 2013, 17 №, 350 ст.; 37 №, 691 ст.; 2015, 11 №, 135 ст., 21 №, 289 ст.; 26 №, 357 ст.) татшӧм вежсьӧмъяс:

1) 2 статьяын:

а) 1 пунктын “да овмӧдчӧминъяс лыддьӧг вынсьӧдӧм, кӧні олӧ куим сюрсысь этшаджык морт, кӧні абу “Ӧтуввез” юӧртан да телекоммуникация везкӧд йитӧдыс” кывъяс киритны;

б) 2 пунктын “(йӧзӧс ӧтув вердан организацияяс кындзи)” кывъяс вежны “(организацияяс кындзи, кодъяс торйӧн вузалӧны алкоголя прӧдукция йӧзӧс ӧтув вердӧм серти услугаяс сетігӧн)” кывъясӧн;

2) 3 статьяын:

а) медводдза абзацын “Этилöвöй спирт,” кывъяс вежны “1. Этилӧвӧй спирт,” кывъясӧн;

б) 3 пункт гижны тадзи:

“3) сетны Коми Республикаса олӧмӧ пӧртысь власьт органлы лёктор вайны вермана инъяс урчитӧм йылысь, кӧні оз позь торйӧн вузавны алкоголя прӧдукция да торйӧн вузавны алкоголя прӧдукция йӧзӧс ӧтув вердӧм серти услугаяс сетігӧн, помшуӧм примитӧм серти уджмогъяс Россия Федерацияса Веськӧдлан котырӧн индӧм пӧрадок серти;”;

в) 31 пунктын “ 16 статьяса 2 пунктын” кывъяс вежны “16 статьяса 2 пунктлӧн 10 пунктулын” кывъясӧн;

г) содтыны татшӧм сюрӧса 33 – 35 пунктъяс:

“33) сетны Коми Республикаса олӧмӧ пӧртысь власьт органлы мутасъяслысь мудоръяс индӧм серти уджмогъяс, мыйяс орччӧнӧсь Коми Республикаын “Собраниеяс, митингъяс, демонстрацияяс, ӧтувъя мунӧмъяс да пикетируйтӧмъяс йылысь” Федеральнӧй оланпас серти котыртӧм публичнӧй мероприятиеяс нуӧдан кадколастӧ гражданалӧн уна йӧза чукӧртчанінъяскӧд;

34) индыны Коми Республикаын меставывса асвеськöдлан органъясӧс лӧсялана муниципальнӧй юкӧнлӧн мутасын меститчӧм организацияяс йылысь, кодъяс торйӧн вузалӧны алкоголя прӧдукция, асшӧр уджалысьяс йылысь, кодъяс торйӧн вузалӧны сур, сур сяма юанторъяс, сидро, пуаре, медовуха, а сідзжӧ организацияяс йылысь, кодъяс торйӧн вузалӧны алкоголя прӧдукция, асшӧр уджалысьяс йылысь, кодъяс торйӧн вузалӧны сур, сур сяма юанторъяс, сидро, пуаре, медовуха, да видз-му овмӧс вузӧс вӧчысьясӧн лыддьыссьысь организацияяс, крестьянин (фермер) овмӧсъяс йылысь да вина (игристӧй вина) торйӧн вузалысь асшӧр уджалысьяс йылысь сэк, кор тайӧ организацияясыс, крестьянин (фермер) овмӧсъясыс да асшӧр уджалысьясыс сетӧны йӧзӧс ӧтув вердӧм серти услугаяс, юӧртан пӧрадок;

35) индыны Коми Республикаын меставывса асвеськöдлан органъясӧн лӧсялана муниципальнӧй юкӧнлӧн мутасын меститчӧм организацияясӧс, кодъяс торйӧн вузалӧны алкоголя прӧдукция, асшӧр уджалысьясӧс, кодъяс торйӧн вузалӧны сур, сур сяма юанторъяс, сидро, пуаре, медовуха, а сідзжӧ организацияясӧс, кодъяс торйӧн вузалӧны алкоголя прӧдукция, асшӧр уджалысьясӧс, кодъяс торйӧн вузалӧны сур, сур сяма юанторъяс, сидро, пуаре, медовуха, да видз-му овмӧс вузӧс вӧчысьясӧн лыддьыссьысь организацияясӧс, крестьянин (фермер) овмӧсъясӧс да вина (игристӧй вина) торйӧн вузалысь асшӧр уджалысьясӧс сэк, кор тайӧ организацияясыс, крестьянин (фермер) овмӧсъясыс да асшӧр уджалысьясыс сетӧны йӧзӧс ӧтув вердӧм серти услугаяс, Федеральнӧй оланпаслӧн 16 статьяса 2 пунктлӧн 10 пунктулын индӧм мутасъяскӧд орчча мудоръясӧ урчитӧм йылысь муниципальнӧй инӧда акт примитӧм йылысь юӧртан пӧрадок;”;

д) содтыны татшӧм сюрӧса 36 пункт:

“36) сетны Россия Федерацияса Веськӧдлан котырӧ овмӧдчӧминъяс лыддьӧг, кӧні абу “Ӧтуввез” юӧртан да телекоммуникация везкӧд йитӧдыс.”;

е) содтыны татшӧм сюрӧса 2 юкӧн:

“2. Тайӧ статьялӧн 1 юкӧнса 36 пунктын индӧм уджмогсӧ збыльмӧдӧ Коми Республикаса Веськӧдлан котыр ачыс либӧ сыӧн уполномочитӧм Коми Республикаса олӧмӧ пӧртысь власьт орган.”;

3) 51 статья да “Коми Республика мутасын этилӧвӧй спирт, алкоголя да спирта прӧдукция лэдзӧмӧн да вузалӧмӧн канмусянь веськӧдлӧм йылысь” Коми Республикаса Оланпас дорӧ содтӧд киритны.

**2 статья.** Тайӧ Оланпасыс вынсялӧ 2017 вося рака тӧлысь 31 лунсянь, положениеяс кындзи, кутшӧмъяслы тайӧ статьяӧн урчитӧма мӧд вынсялан кадколастъяс.

Тайӧ Оланпаслӧн 1 статьяын 1 пунктлӧн “а” пунктув, 2 пунктлӧн “д” да “е” пунктувъяс, 3 пункт вынсялӧны 2017 вося сора тӧлысь 1 лунсянь.

Коми Республикаса Веськӧдлан котырлы примитны нормативнӧй инӧда актъяс, кутшӧмъяс могмӧдӧны тайӧ Оланпаслысь положениеяс збыльмӧдӧмсӧ.

Коми Республикаса Юралысь С.А. Гапликов

Сыктывкар

2017 вося рака тӧлысь 3 лун

18-РЗ №